Николай Лилиев
Париж, Париж, убиец и баща…

chitanka.info

Париж, Париж, убиец и баща

на моите надежди тиховейни,

към твоите отровени басейни

протягам нецелунати уста.

Ти виждаш сам коварните бодли

на мъката, стихийна и сторъка,

и в тоя миг на пламенна разлъка

безумната ми жажда утоли!

1912

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.